CELEX: 32004D0591
Language: sk
Date: 2004-08-02 00:00:00
Title: Rozhodnutie Komisie z 2. augusta 2004, ktorým sa mení a dopĺňa rozhodnutie 97/467/ES čo sa týka zaradenia jedného podniku z Islandu pre mäso zo zveriny z farmového chovu a jedného podniku z Botswany pre mäso z nelietavých vtákov do predbežných zoznamov zariadení tretích krajín, z ktorých sú členské štáty oprávnené takéto produkty dovážať (Notifikačné číslo K(2004) 2681) (Text s významom pre EHP) (2004/591/ES)

10.8.2004   
            
            
               SK
            
            
               Úradný vestník Európskej únie
            
            
               L 263/21
            
         
      ROZHODNUTIE KOMISIE
   
   z 2. augusta 2004,
   ktorým sa mení a dopĺňa rozhodnutie 97/467/ES čo sa týka zaradenia jedného podniku z Islandu pre mäso zo zveriny z farmového chovu a jedného podniku z Botswany pre mäso z nelietavých vtákov do predbežných zoznamov zariadení tretích krajín, z ktorých sú členské štáty oprávnené takéto produkty dovážať
   (Notifikačné číslo K(2004) 2681)
   (Text s významom pre EHP)
   (2004/591/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na rozhodnutie Rady 95/408/ES z 22. júna 1995 o podmienkach pre vypracovanie, na dočasné obdobie, predbežných zoznamov podnikov tretích krajín, z ktorých sú členské štáty oprávnené dovážať niektoré výrobky živočíšneho pôvodu, rybie produkty, alebo živé lastúrniky (1), najmä na jeho článok 2 ods. 4,
   keďže:
   
               (1)
            
            
               Rozhodnutie Komisie 97/467/ES zo 7. júla 1997 zriaďujúce predbežné zoznamy prevádzkární tretích krajín, z ktorých členské štáty povoľujú dovoz králičieho mäsa a zveriny z farmových chovov (2) stanovuje predbežné zoznamy podnikov v tretích krajinách, z ktorých sú členské štáty oprávnené dovážať mäso zo zveriny z farmového chovu, králičie mäso a mäso z nelietavých vtákov.
            
         
               (2)
            
            
               Island poskytol názov jedného podniku, ktorý produkuje mäso zo zveriny z farmového chovu a za ktorý zodpovedné orgány potvrdzujú, že tento podnik spĺňa pravidlá spoločenstva.
            
         
               (3)
            
            
               Botswana poskytla názov jedného podniku, ktorý produkuje mäso z nelietavých vtákov a za ktorý zodpovedné orgány potvrdzujú, že tento podnik spĺňa pravidlá spoločenstva.
            
         
               (4)
            
            
               Tieto podniky by sa preto mali zaradiť do zoznamov uvedených v rozhodnutí 97/467/ES.
            
         
               (5)
            
            
               Keďže kontroly priamo v príslušných podnikoch zatiaľ neboli vykonané, dovoz z nich by nemal podliehať zjednodušeným fyzickým kontrolám podľa článku 10 smernice Rady 97/78/ES z 18. decembra 1997, ktorou sa stanovujú zásady organizácie veterinárnych kontrol výrobkov, ktoré vstupujú do spoločenstva z tretích krajín (3).
            
         
               (6)
            
            
               Rozhodnutie 97/467/ES by sa preto malo zodpovedajúco zmeniť a doplniť.
            
         
               (7)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Príloha I rozhodnutia 97/467/ES sa mení a dopĺňa podľa prílohy I tohto rozhodnutia.
   Článok 2
   Príloha II rozhodnutia 97/467/ES sa mení a dopĺňa podľa prílohy II tohto rozhodnutia.
   Článok 3
   Toto rozhodnutie sa bude uplatňovať od 17. augusta 2004.
   Článok 4
   Toto rozhodnutie je adresované členským štátom.
   
      V Bruseli 2. augusta 2004
      
         
            Za Komisiu
         
         David BYRNE
         
         
            člen Komisie
         
      
   
   
      (1)  Ú. v. ES L 243, 11.10.1995, s. 17. Rozhodnutie naposledy zmenené a doplnené smernicou Európskeho parlamentu a Rady 2004/41/ES (Ú. v. EÚ L 157, 30.4.2004, s. 33).
   
      (2)  Ú. v. ES 199, 26.7.1997, s. 57. Rozhodnutie naposledy zmenené a doplnené rozhodnutím 2004/144/ES (Ú. v. EÚ L 47, 18.2.2004, s. 33).
   
      (3)  Ú. v. ES L 24, 30.1.1998, s. 9. Smernica naposledy zmenená a doplnená nariadením Európskeho parlamentu a Rady (ES) č. 882/2004 (Ú. v. EÚ L 165, 30.4.2004, s. 1).
   
      PRÍLOHA I
      Do prílohy I sa dopĺňa tento text:
      „País: Islandia / Země: Island / Land: Island / Land: Island / Riik: Island / Χώρα: Iσλανδία / Country: Iceland / Pays: Islande / Paese: Islanda / Valsts: Islande / Šalis: Islandija / Ország: Izland / Pajjiż: Islanda / Land: Ijsland / Państwo: Islandia / País: Islandia / Krajina: Island / Država: Islandija / Maa: Islanti / Land: Island
      
                  1
               
               
                  2
               
               
                  3
               
               
                  4
               
               
                  5
               
               
                  6
               
            
                  70
               
               
                  Vidbot
               
               
                  Husavik
               
               
                   
               
               
                  CP
               
               
                  b, (1)
                  
               
            
                  
                              b
                           
                           
                              :
                           
                           
                              Biungulados / Sudokopytníci / Klovbærende dyr / Paarhufer / Sõralised / Δίχηλα / Biungulates / Biongulés / Biungulati / Pārnadži / Porakanopiai / Párosujjú patások / Annimali ta' l-ifrat / Tweehoevigen / Parzystokopytne / Biungulados / Párnokopytníky / Parkljarji / Sorkkaeläimet / Klövdjur
                           
                        
            
         (1)  podnik používa len suroviny od iných podnikov tretích krajín schválených pre produkciu potravín“.
   
   
      PRÍLOHA II
      Do prílohy II sa dopĺňa tento text
      „País: Botsuana / Země: Botswana / Land: Botswana / Land: Botsuana / Riik: Botswana / Χώρα: Μποτσουάνα / Country: Botswana / Pays: Botswana / Paese: Botswana / Valsts: Botsvāna / Šalis: Botsvana / Ország: Botswana / Pajjiż: Botswana / Land: Botswana / Państwo: Botswana / País: Botsuana / Krajina: Botswana / Država: Bocvana / Maa: Botswana / Land: Botswana
      
                  1
               
               
                  2
               
               
                  3
               
               
                  4
               
               
                  5
               
               
                  6
               
            
                  4
               
               
                  Botswana Ostrich Company
               
               
                  Gaborone
               
               
                   
               
               
                  SH, CP“